9. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 14274/Γα της 7 Μαΐου/9 Ιουν.  1959 Περί καθορισμού σχήματος και τιμής των εν Αθήναις εκδιδομένων μη ημερησίων εφημερίδων και περιοδικών. Έχοντες υπ' όψιν το άρθρ. 3 παρ. 2 του Α.Ν. 582/45 "περί τρόπου χορηγήσεως χάρτου εις τον τύπον" και την υπό σημερινήν ημερομηνίαν απόφασιν της Επιτροπής διαθέσεως δημοσιογραφικού χάρτου, αποφασίζομεν: 1.Αι εν Αθήναις εκδιδόμεναι μη ημερήσιαι εφημερίδες δεν δύνανται να εκδίδωνται εις περισσοτέρας των 6 σελίδων συνήθους σχήματος εφημερίδων κατά φύλλον δι' εκάστην δραχμήν της τιμής εις ην πωλούνται. 2.Περιοδικά πωλούμενα μέχρι 3 δραχμών κατά τεύχος δεν δύνανται να εκδίδωσιν επί ατελούς δημοσιογραφικού χάρτου περισσοτέρας των 24 σελίδων σημερινού σχήματος περιοδικών "Θεατού" -  Σελ. 320(ζ) Τεύχος 1287 - Σελ. 106 "Ρομάντσου" - "Θησαυρού" δι' εκάστην δραχμήν της τιμής εις ην πωλούνται ή των 12 σελίδων δι' έκαστον πεντηκοντάλεπτον. Δι' έκαστον επί πλέον των 3 δραχμών πεντηκοντάλεπτον δύνανται να προσθέτωσι το ήμισυ της άνω αναλογίας ήτοι 6 επί πλέον σελίδας του σχήματός των εκτυπουμένας επί ατελούς χάρτου μέχρι συνολικού αριθ. 96 σελίδων κατά τεύχος. Δια μικροτέρου ή μεγαλυτέρου σχήματος περιοδικά θα επιτρέπεται η αναλογούσα εκ της διαφοράς του σχήματος επιφάνεια. Πάσα δε δια τεχνικούς λόγους αδυναμία προσαρμογής των μη ημερησίων εφημερίδων Αθηνών και των περιοδικών εν γένει εις τα καθοριζόμενα δια της παρούσης βασικά όρια σχήματος θα ρυθμίζεται κατά περίπτωσιν, δι' αποφάσεως της Επιτροπής Χάρτου, εγκρινομένης υφ' ημών. 3.Εξαιρετικώς κατά τας εορτάς της 1ης Ιανουαρίου, τελευταίας Κυριακής των Απόκρεω, της 25ης Μαρτίου, της Κυριακής του Πάσχα, της 1ης Μαΐου, της 15 Αυγούστου, της 28ης Οκτωβρίου και της ημέρας των Χριστουγέννων επιτρέπεται η έκδοσις των μη ημερησίων εφημερίδων και περιοδικών εις αριθμόν σελίδων ηυξημένον κατά 50% των ως άνω επιτρεπομένων ορίων. Η ισχύς της παρούσης άρχεται από 17ης Μαΐου 1959. 18.Τ.β.7-9 Σχήμα και τιμή πώλησης εφημερίδων 